## L’app de la Conselleria d’Agricultura que localitza les zones marines protegides per la posidònia registra més de 400 descàrregues en el primer mes

*** L’aplicació GVA Fondea per a dispositius mòbils està dirigida a persones usuàries d’embarcacions
* Aquesta eina digital incorpora una cartografia actualitzada per a contribuir a la protecció dels fons marins**

L’app de la Conselleria d’Agricultura que localitza les zones marines protegides per la posidònia registra més de 400 descàrregues durant el primer mes de funcionament.

L’aplicació GVA Fondea per a dispositius mòbils localitza les zones marines protegides per la presència de posidònia i està dirigida especialment a les persones usuàries d’embarcacions. Incorpora una cartografia actualitzada per a la conservació de la vegetació i la biodiversitat marina.

L’app permet visualitzar la posició de l’embarcació sobre un mapa (punt blau). Les àrees marcades en roig corresponen amb praderies de *Posidonia oceanica* i *Cymodocea*. Si l’aplicació marca que es troba sobre una d’aquestes zones, no s’hi pot situar.

Les extensions de praderies més grans estan localitzades a la província d’Alacant (entre Santa Pola i l’illa de Tabarca). Només aquesta zona alberga més de 13.500 hectàrees de posidònia.

L’aplicació, elaborada per la Direcció General de Tecnologies de la Informació i les Comunicacions (DGTIC) de la Generalitat a proposta de la Direcció General de Pesca, permetrà en el futur afegir-hi altres utilitats, com ara la localització de reserves marines d’interés pesquer i també zones vedades o amb unes certes restriccions a les activitats pesqueres, i canalitzar així informació útil a l’usuari nàutic o de la pesca marítima d’esbarjo.

La *Posidonia oceanica* és una planta exclusiva del Mediterrani que aporta abundants beneficis al medi marí i que té una important representació en aigües de la Comunitat Valenciana. Aquesta fanerògama serveix de refugi i aliment a una gran varietat d’espècies de fauna, al mateix temps que actua com a bosc de la mar, en oxigenar i filtrar les aigües costaneres, cosa que en millora la qualitat i la transparència.

Fecha: 17/08/2023